Nāga saṃyutta

O Nāga saṃyutta ou Discursos sobre os nāgas é un texto budista do canon pali. Trátase do vixésimo noveno saṃyutta do Saṃyutta nikāya, e forma parte do Khandha vagga. O seu contido refírese aos nāgas, unhas deidades con forma de serpe da mitoloxía budista.

 Estrutura 

 Situación no canon pali 
O Nāga saṃyutta forma parte do Khandha vagga, a terceira sección do Saṃyutta nikāya ou Volume dos discursos ligados. Este, á súa vez, é o terceiro dos cinco nikāyas do Sutta piṭaka ("Cesto dos suttas"), o segundo conxunto de textos do canon pali.

En concreto, o Nāga saṃyutta atópase entre o Sāriputta saṃyutta (Discursos sobre Sāriputta) e o Supaṇṇa saṃyutta (Discursos sobre os garuḍa). 

 Composición 
O libro está composto dun total de cincuenta suttas. Os suttas do once ao vinte, e do vinte e un ao cincuenta están abreviados nun único discurso. Os seus títulos son os seguintes:
NumeraciónTítulos1Suddhika sutta2Paṇītatara sutta3Uposatha sutta4Dutiyauposatha sutta5Tatiyauposatha sutta6Catutthauposatha sutta7Suta sutta8Dutiyasuta sutta9Tatiyasuta sutta10Catutthasuta sutta11-20Aṇḍajadānūpakārasuttadasaka 21-50Jalābujādidānūpakārasuttattiṃsaka 
 Contidos 

 Resumo 
O Nāga saṃyutta ofrece unha descrición da natureza dos nāgas, un tipo de deidade serpentina da mitoloxía budista. Na obra, o buda explica o nacemento destas criaturas e a súa xerarquía, así como as razóns polas que un pode reencarnarse nelas.

 Nacemento dos nāgas 
Segundo o texto, os nāgas nacen de catro maneiras posibles: a partir de ovos, dun útero, da humidade, ou por xeración espontánea. Isto permite clasificalos en catro ordes, da máis limitada (nados a partir de ovos) á máis libre (nados por xeración espontánea). Estes últimos son descritos coma felices, fermosos e de longa vida.

 Notas 

 Véxase tamén 

 Ligazóns externas 

 Nāga Saṃyutta (Sutta Central)

Categoría:Budismo
Categoría:Canon pali